పాఠము 13: కృప, ప్రేమ, సహవాసము
A. మన ప్రభువైన యేసుక్రీస్తు కృప…మీకందరికిని తోడై యుండును గాక
1. పౌలు కొరింథులోని క్రైస్తవులకు వ్రాసిన తన రెండవ పత్రికను ఎలా ప్రారంభించి, ఎలా ముగించాడు? 2 కొరింథీ. 1:2, 13:14
2. మన ప్రభువైన యేసు కృప ఎలా ప్రత్యక్షమైంది? 2 కొరింథీ. 8:9
3. మన ప్రభువైన యేసుక్రీస్తు కృప “మీకందరికిని తోడై యుండును” అనగా దాని అర్థమేమిటి? (ఎఫె. 2:8, రోమా. 10:13, మొదలైనవి)
4. మన ప్రభువైన యేసుక్రీస్తు కృపను మీరు ఎప్పుడు పొందారు? (ఒక నిర్దిష్ట సమయములోనా, లేక ప్రతిదినమా?)
B. దేవుని ప్రేమ…మీకందరికిని తోడై యుండును గాక
1. 2 కొరింథీ. 13:14 దేవుని గురించి పౌలు ప్రస్తావించగల అనేక లక్షణములు ఉన్నాయి. అయితే ఆయన దేవుని అగాపే ప్రేమపై ఎందుకు దృష్టి పెట్టి, ఆయనను “ప్రేమగల దేవుడు” అని పిలుస్తున్నాడు (2 కొరింథీ. 13:11)? 1 యోహాను 4:8
2. దేవుని అగాపే ప్రేమను గురించి పౌలు రోమాలోని క్రైస్తవులతో పంచుకున్న ప్రోత్సాహకరమైన సందేశమేమిటి? రోమా. 8:37-39
3. దేవుని ప్రేమ “మనతో” ఎలా ఉండగలదు? రోమా. 5:5
4. దేవుని అగాపే ప్రేమను గురించి అపొస్తలుడైన యోహాను పంచుకున్న ఆశ్చర్యకరమైన వాగ్దానమేమిటి? 1 యోహాను 4:12
C. పరిశుద్ధాత్మ సహవాసము…మీకందరికిని తోడై యుండును గాక
1. 2 కొరింథీ. 13:14 పరిశుద్ధాత్మను సూచించుటలో పౌలు “సహవాసము” (కోయినోనియా) అనే పదాన్ని ఎందుకు ఎంచుకున్నాడు? యోహాను 14:16-18
2. యోహాను 14:23లో నమోదు చేయబడిన యేసు వాగ్దానం క్రైస్తవుని జీవితంలో ఎలా నెరవేరుతుంది?
3. పెంతెకొస్తు దినమునకు మరియు విశ్వాసులు కోయినోనియా సహవాసమునకు తమను తాము అంకితము చేసికొనుటకు మధ్య ఉన్న సంబంధమేమిటి? అపొస్తలుల కార్యములు 2:42
4. పరిశుద్ధాత్మ సహవాసమును గురించి మీరు ఎప్పుడు మరింతగా అవగాహన పొందారు?
D. దైవత్వపు మర్మము
1. 2 కొరింథీ. 13:14లో దైవత్వపు మర్మము ధృవీకరించబడింది: తండ్రియైన దేవుడు, కుమారుడైన యేసుక్రీస్తు దేవుడు, మరియు పరిశుద్ధాత్మయైన దేవుడు.
2. బాప్తిస్మమును గురించి తన శిష్యులకు ఇచ్చిన ఆదేశములో దైవత్వమును గూర్చి యేసు ఏ ప్రత్యక్షతను ఇచ్చాడు? మత్తయి 28:19
3. క్రింది వచనములు యేసుక్రీస్తును గురించి ఏమి బయలుపరచుచున్నాయి? మత్తయి 1:21, లూకా 1:35, యోహాను 8:58, 14:9-11
4. క్రింది వచనములు పరిశుద్ధాత్మను గురించి ఏమి బయలుపరచుచున్నాయి? అపొస్తలుల కార్యములు 5:3-4, ఎఫె. 4:30, యోహాను 14:26, 15:26
5. కొరింథులోని క్రైస్తవులకు పౌలు చెప్పిన చివరి మాటలలో మిమ్మల్ని అత్యంతగా ప్రభావితం చేసేది ఏమిటి? (2 కొరింథీ. 13:14)
